Dronk buffels blaas die fluitjie oor onwettige alkoholArgieffoto (Foto: JudaM/Pixabay) Drie boere van Indië in die westelike staat van Gujarat is in hegtenis geneem op aanklag dat hulle handel dryf met onwettige alkohol ná hul buffels besope geraak het op die drank. Een van die mans het ŉ plaaslike veearts gekontak toe hul buffels “vreemd begin optree en skuim uit hul bekke gekom het”, het ŉ plaaslike polisiebeampte Dilipsinh Baldev aan AFP gesê. Die veearts het die trog ondersoek waaruit die diere gesuip het en “ŉ vreemde reuk waargeneem” en bevind die water is gekleur. Verdere ondersoek het gewys dat die mans die bottels smokkeldrank in die trog versteek het. Van die bottels het gebreek en die water besmet. Die veearts het die polisie in kennis gestel en ŉ klopjag is Maandag op die plaas uitgevoer. Beamptes het beslag gelê op 100 bottels alkohol ter waarde van 32 000 roepees (sowat R6 000). Die drie boere is in hegtenis geneem. In Gujarat, eerste minister Narendra Modi se tuisstaat, is die vervaardiging, aankoop, verkoop en vervoer van alkohol onwettig. Skuldiges kan swaar boetes of selfs tronkstraf opgelê word.